Gleditsch er cand.mag. fra Universitetet i Oslo (1993), PhD i statsvitenskap fra University of Colorado (1999) og har vært ansatt ved University of Glasgow og University of California San Diego før han flyttet til Essex i 2005. Han har siden 2003 hatt en bistilling ved Institutt for fredsforskning (PRIO) og hadde i årene 2007–2011 stipend som Yngre fremragende forskere fra Norges forskningsråd. Han fikk i 2013 et Starting Grant fra Det europeiske forskningsråd.